cyanic-selkie/wikianc huggingface dataset:
ראמן
בקולנוע
תהליך ההכנה והאכילה של מרק הראמן שיחק תפקיד מרכזי בסרט היפני טאמפוֹפוֹ, קומדיה על שני נהגי משאית העוזרים לאלמנה טאמפופו עם דוכן הראמן הכושל שלה. הסרט אף תואר על ידי יוצרו ומבקרי קולנוע כ"מערבון הראמן הראשון", כמחווה לז'אנר מערבוני הספגטי. גם ראמן, וגם מוזאון הראמן ביוקוהמה מופיעים בקומדיה הרומנטית האמריקאית-יפנית ביכובה של בריטני מרפי, המשחקת אשה אמריקאית הנשארת לבד בטוקיו לאחד היפרדותה מבן זוגה.
Ancient Dreams in a Modern Land
Ancient Dreams in a Modern Land (בעברית: חלומות קדומים בארץ מודרנית) הוא אלבום האולפן החמישי של הזמרת-יוצרת הוולשית מרינה. האלבום יצא לאור ב-11 ביוני 2021, על ידי חברת התקליטים אטלנטיק רקורדס. דיאמנדיס החלה לכתוב שירים לאלבום באוגוסט 2019, חמישה חודשים לאחר יציאת אלבום האולפן הרביעי שלה, Love + Fear. האלבום הופק על ידי דיאמנדיס, ג'ניפר דקילביו וג'יימס פלניגן. Ancient Dreams in a Modern Land הוא אלבום פופ, אלקטרופופ ודאנס-פופ, העוסק בנושאים שונים, בהם פמיניזם, התחממות עולמית, מיזוגיניה, שברון לב וגזענות. מתוך האלבום יצאו ארבעה סינגלים.
סינגלים
ב-3 בדצמבר 2021, הוציאה דיאמנדיס את "Happy Loner", שיר שלא פורסם במקור, ונכלל בגרסת הדלוקס של אלבומה, שיצאה מאוחר יותר ב-7 בינואר 2022.
צרפתים
גאליה הקלטית והרומאית
בתקופה הפרה-רומאית אזור גאליה, שהוא השטח במערב אירופה בו נמצאות כיום צרפת, בלגיה, שווייץ, מערב גרמניה וצפון איטליה היה מיושב על ידי עמים קלטים שונים שנקראו כולם על ידי הרומאים בשם "גאלים". בשנים 51-58 לפנה"ס נכבש האזור על ידי צבאותיו של יוליוס קיסר והפך לחלק מהקיסרות הרומית. במשך חמש המאות הבאות התערבבו שתי התרבויות ויצרו את מה שנקרא כיום התרבות הגאלו-רומאית. השפה הגאלית הוחלפה על ידי לטינית וולגרית שמאוחר יותר תתפתח לשפה הצרפתית. כיום ניתן למצוא רמז לתרבות הקלטית בצרפת באזור ברטאן שבמערב צרפת, אולם לא מדובר בשאריות של התרבות הגאלית מלפני הכיבוש הרומי אלא לעדות להגירה של קלטים מהאיים הבריטים במהלך המאה ה-5 לספירה.
העת המודרנית
בשנות ה-60 הגיע גל הגירה גדול של מהגרי עבודה לצרפת על ידי יזמים צרפתיים שחיפשו כח עבודה זול, בעיקר ממדינות המגרב. בשנת 1976 אישר ראש ממשלח צרפת דאז ז'אק שיראק חוק איחוד משפחות בצרפת ובכך ביסס את מעמדם של המהגרים ומשפחותיהם בצרפת. אמנם ההגירה לצרפת כיום קטנה יחסית למדינות אחרות באירופה, אולם הכמות הרבה של מהגרים ממדינות ערב ומאפריקה שהגיעו למדינה בחמישים השנה האחרונות העלתה מתחים רבים בנושאי גזע, דת ותרבות במדינה שנחשבה במשך מאות שנים כהומוגנית ביותר.
בצרפת
להלן רשימת השפות הנפוצות בצרפת לפי מספר הדוברים:
גני ילדים ומעונות יום בית יעקב
התפתחות הרשת
בתקופה ההיא, עם העלייה ההמונית מאירופה ומארצות המזרח, הוקמה בישראל התשתית למוסדות החינוך החרדיים לבנות על ידי "מרכז בית יעקב בארץ ישראל", כהמשך למודל החינוך שהציבה הגב' שרה שנירר, מקימת תנועת "בית יעקב" באירופה. בירושלים, תשתית זו כללה את בית הספר היסודי "בית יעקב" שהוקם ונוהל על ידי הרב הלל ליברמן ואת "מכון בית יעקב למורות" שהוקם ונוהל על ידי הרב פנחס יעקב הכהן לוין.
אנשי "מרכז בית יעקב" ומתנדבות מטעמם פעלו לרישום ילדי העולים למוסדות הללו, אולם במקרים רבים התברר כי הילדים - שלמדו בגנים ממלכתיים - אינם מעוניינים ללמוד במוסדות החינוך החרדיים. כפתרון לכך, בשנת תש"ט, חבר הרב יהודה-אריה גולדקנופף לרב הלל ליברמן ולרב פנחס יעקב הכהן לוין והקים יחד עמם את רשת גני הילדים ומעונות היום 'בית יעקב' בירושלים עם פתיחת הגן הראשון ברח' דוד ילין פינת תחכמוני.
רשת משפחתונים "פמילי"
רשת המשפחתונים "פמילי" פועלת בירושלים ובתל ציון מטעם זרוע העבודה שעל ידי משרד הכלכלה והתעשייה. המשפחתונים פועלים בבתיהן של מפעילות עצמאיות שעברו הכשרה ייעודית מטעם משרד הכלכלה והתעשייה, והם עומדים תחת בקרה, הכוונה והדרכה אישיים של צוות מפקחות ורכזות. לצד זאת, מפעילות המשפחתונים והרכזות משתתפות בהשתלמויות קבועות מטעם רשת "בית יעקב" המקנות להן ידע וכלים מקצועיים.
מטס יום העצמאות
היסטוריה
ב-1973, ביום העצמאות ה-25 של מדינת ישראל התקיים מצעד צה"ל האחרון וזאת אחרי 4 שנים שלא התקיים. המצעד התקיים בירושלים ולקחו בו חלק כ-400 מטוסים ובשל כך היה המטס הגדול ביותר מאז הכרזת העצמאות.
שירילי דשא
קריירה בתיאטרון
ב-1993 כתבה וביימה גרסה עברית של המחזמר "חנות קטנה ומטריפה" (בו כיכבה לצד עידן אלתרמן), באותה שנה גם שיחקה בהצגת היחיד "דרמה קטנה" שכתב וביים רוני ניניו, שזכתה בפרס הראשון בפסטיבל תיאטרונטו.
ב-2019 ביימה בתיאטרון הקאמרי את הקומדיה "אניהו" (המבוססת על הסיפור "השמנמן" מאת אתגר קרת).
קריירה בקולנוע ובטלוויזיה
ב-2021 יצרה יחד עם רועי שגב ויגאל שפירא את סדרת הנוער מי פה הבוס?.
מוראליזם
במקסיקו העצמאית
אף על פי שהתנועה האחרונה של המוריאליזם נוצרה לאחר נפילת נשיא מקסיקו פורפיריו דיאס (Porfirio Díaz) לאחר המהפכה המקסיקנית, שורשיה של תנועה זו מקושרים לתרבויות עתיקות אשר כבשו את שטחה של המדינה לפני הגעתם של הספרדים.
המהפכה המקסיקנית
חוסה וסקונלוס, מי שהקים את משרד החינוך במקסיקו מצא לנכון, ליצור לצד האגף שטיפל בבתי הספר ובהוראה שני אגפים נוספים - לספריות ולאמנויות יפות. גישה זו הנחתה אותו בגיבוי שנתן לציירי התנועה המורליסטית. הוא השיב למקסיקו מאירופה את דייגו ריברה ודוויד אלפארו סיקיירוס, והפקיד בידיהם, ובידי חוסה קלמנטה אורוזקו וציירים אחרים, את קירות האולמות הגדולים של בניין משרד החינוך ומבנים נוספים. וסקונסלוס התכוון לקדם בכך אמנות משוחררת מכללי החניטה האקדמיים ומהזיקה החברתית הסלונית, אמנות שתהא קרובה ומובנת למקסיקני הממוצע. הוא סבר כנראה, שראוי למקסיקו באותו פרק זמן להחיות את הפרסקו האיטלקי של תקופת הרנסאנס, משום היותו יצירה אמנותית בעלת מימד ציבורי. ואכן, ציורי הקיר הראשונים של ריברה היו מעין המחשה של תפיסה זו.
הודעות חזותיות
התכונה העיקרית שהגדירה את התנועה המורליסטית המקסיקנית הייתה שידור של מסרים חזותיים דרך כל יצירת אמנות. לאחר נפילת ממשלת פורפיריו דיאז וסופה של המהפכה המקסיקנית, החברה החלה להבנות מחדש וערכים חדשים החלו להיווצר. מוריאליזם היה הכלי העיקרי, ששימש את הממשלה להשגת מטרה זו. הממשלה החדשה הונהג על ידי PRI (מפלגת המהפכה התעשייתית),שנוסדה בשנת 1929. בעיקרון, זו הייתה ממשלה של העם שהוקמה לאחר נפילת הרודן.
חוסה קלמנטה אורוסקו José Clemente Orozco
עבודותיו של אורוסקו מתמקדות בעיקר בהצגת התרבות המקומית המקסיקנית לפני הגעתם של הספרדים. עבודותיו יכלו להסביר בקלות את מה שהצייר רצה להציג בציור; הם התייחסו בדרך כלל לסוגיות פוליטיות, המוצגות בציור גדול, כדי להסביר אותם במונחים קונקרטיים. יצירותיו הבולטות ביותר הן: "לידה" (ציור קיר עם נגיעות של הרנסאנס שצויר בין 1923 ו-1924), "התעלה" (עבודה המתארת חיילים הנלחמים במהפכה המקסיקנית שנוצרה ב 1926) ו פרומתאוס (עבודה שצוירה בשנת 1930).
שיכר גויים
דין אכסנאי
בתוספות מובא סיוג לאיסור, לפיו כאשר יהודי מתאכסן בביתו של נכרי, מותר לו לשתות בו שכר, מפני שלגבי אותו זמן בית הנכרי נחשב כביתו של היהודי.
מנהג אשכנז להקל בשכר תבואה ותמד
מנהג זה, לשתות שכר המופק מתבואה ודבש, הכה שורשים בכל ארצות אשכנז, עד שהרמ"א כתב בהגהותיו על השולחן ערוך, ש"יש מתירין בשכר של דבש ותבואה, וכן נוהגין להקל במדינות אלו".
נימוקים לכך שדיני שכר הגויים קלים מפת גויים
שאלה נוספת שאותה עוררו הראשונים היא מדוע דיניו של שכר גויים קלים מדיני פת גויים, שהפת נאסרה גם בבית היהודי, ואילו שכר גויים נאסר רק בביתו של הגוי.
UTF-32
רקע
כעבור שנים התבדתה תחזית זו (ראו במאמר על UTF-16) ותקן יוניקוד הורחב מעבר ל־65,536 תווים והכיל כעת למעלה ממיליון תווים. נוצר הצורך להכניס לתקן צורת קידוד של 32 סיביות לכל תו, שתוכל לייצג את התווים הרבים. UCS-4 הפך לחלק מיוניקוד, אך הוגבל לייצוג של מיליון וקצת תווים בלבד (במקום שני מיליארד במקור) כדי שיתאים ל־UTF-16 שאינו מסוגל למען יותר מכך. לציון זאת שונה שמו ל־UTF-32.
תיאור הקידוד
קידוד באמצעות UTF-32 נחשב לקידוד הפשוט ביותר. בניגוד לשאר הקידודים הקיימים, לקידוד זה אורך קבוע, כל תו מיוצג על ידי מספר קבוע של 4 בתים. שיטת הקידוד פשוטה: מספרו הייצוגי של התו מומר לצורה בינארית בגודל 32 סיביות (שהם 4 בתים) וכך הוא נכתב.
מילוול (כדורגל)
היסטוריה
ב-1943, כחלק מההפצצות על לונדון במלחמת העולם השנייה, הופצץ האצטדיון של מילוול ה"דן", מה שאילץ את מילוול לארח את משחקיה באצטדיוני היריבות הלונדוניות, אך ב-1944 הודות לתרומות ומתנדבים הצליח המועדון לשקם את האצטדיון מחדש, והמועדון חזר לארח את משחקיו בניו דן. בשנת 1945, התקיים גמר גביע המלחמה (למחוז דרום) בו הפסידה מילוול 0–2 לצ'לסי באצטדיון ומבלי, שמשך כ-90,000 צופים. בשנת 1957 הדהימה מילוול את ניוקאסל מהליגה הראשונה, כשניצחה אותה 1–2 בסיבוב החמישי של גביע ה-FA, בעוד היא נלחמת על הישרדותה בליגה השלישית של הפוטבול ליג. מילוול הייתה ממייסדות הליגה הרביעית באנגליה ב-1958, והצליחה לסיים כאלופת הליגה ב-1962, אך ירדה חזרה לליגה הרביעית אחרי שנתיים בלבד.
בשנים 1964 ועד 1967, היה למילוול רצף של 59 משחקי בית ללא הפסד, הכלל 43 ניצחונות ו-16 תיקו, שהגיע לסיום רק בינואר 1967. ברצף זה הבקיעה הקבוצה 112 שערים, ספגה 33 בלבד וסיימה מתוכם עם 35 משחקים עם שער נקי. בתקופה זו עלתה הקבוצה שתי ליגות כאשר סיימה שנייה ב-1965 ועלתה לליגה השלישית, ולאחר מכן סיימה שנייה גם ב-1966 והעפילה לליגה האנגלית השנייה.
בעונת 2015/2016 העפילה מילוול לגמר הפלייאוף על העלייה לליגת המשנה אך נוצחה בגמר בידי בארנסלי. שנה מאוחר יותר העפילה מילוול פעם נוספת לגמר הפלייאוף על העלייה לליגת המשנה והפעם ניצחה את ברדפורד סיטי ושבה לליגת המשנה אחרי שנתיים היעדרות.
פסטיבל הזמר והפזמון
שנות ה-60
מתכונת פסטיבל הזמר הראשון נמשכה גם בפסטיבל השני ב-1961, אשר גם בו שימש ישראל ברזילי כראש ועדת השופטים. במקום הראשון באותה שנה זכה השיר "שאני עימך" שביצעו אסתר עופרים וגדעון זינגר.
ב-1965 עבר הפסטיבל מספר חידושים. שמו שונה ל"פסטיבל הזמר והפזמון הישראלי", מיקומו הועבר לבנייני האומה בירושלים, והוא לווה בתזמורת הסימפונית של רשות השידור, בניצוחו של משה וילנסקי. בין חברי ועדת המיון היו פאול בן-חיים, חיים אלכסנדר, יחזקאל בראון, נעמי פולני, אליהו גמליאל ואהרן מגד. במקום הראשון זכה השיר "איילת החן" שביצעו אריק איינשטיין ויפה ירקוני למילותיו של עודד בצר ולחן של נתן שחר. במקומות השני והשלישי זכו השירים "הגביע" ו"ליל קרב", אשר בוצעו שניהם על ידי שלישיית גשר הירקון ונחמה הנדל. חידוש נוסף באותה שנה היה לאחר ההפסקה, כאשר במקום הופעת זמר אורח כמקובל, נערכה שירה בציבור בהנחייתו של אפי נצר. לשירה בציבור הצטרפה נחמה הנדל, והיא אף הונצחה על גבי תקליט.
ב-1968 לא התקיים הפסטיבל, ובמקומו נערך המופע "פזמון חוזר, מצעד שירי עשרים השנה", לציון 20 שנה למדינת ישראל.
שנות ה-70
לאחר ההפסקה באותה שנה, הושמעו חמישה שירים אשר נבחרו על ידי הציבור כמייצגי חמש תקופות בתולדות המדינה, כל אחת בת חמש שנים: "באב אל-ואד", "הוא לא ידע את שמה", "דבר אלי בפרחים", "כל הכבוד" ו"גבעת התחמושת". מאחר שלא ניתן היה להביא את כל חברי להקת פיקוד מרכז אשר ביצעו במקור את "גבעת התחמושת", בוצע במקום השיר מה אברך, אשר נבחר במקום השני כמייצג תקופה זו. השיר "ירושלים של זהב" נבחר כ"שיר כל הזמנים".
תקופת האירוויזיון
פסטיבל הזמר והפזמון 1980 הייתה תחרות הזמר האחרונה. באותה שנה הוחלף הפרס של ייצוג ישראל באירוויזיון, מכיוון שישראל ביטלה את השתתפותה בתחרות באותה שנה מאחר שזו נפלה על יום הזיכרון לחללי מערכות ישראל. במקום הראשון זכתה להקת האחים והאחיות עם השיר "פזמון חוזר". מפסטיבל זה זכורים השירים "אתמול היית שונה" של שימי תבורי, "על אהבות שלנו" של עפרה חזה, "אני עושה לי מנגינות" של סקסטה, "זה לא זה" של נורית גלרון, "בלילה" של יצחק קלפטר ויעל לוי, "הלילות היפים שלנו" של אריק רודיך ועדנה לב, "כמו לפני שנים" של אריק סיני, ו"אני מאמין" של שלושה בשירה אחת.
בעקבות שינוי פרס הזכייה בפסטיבל הזמר לייצוג ישראל באירוויזיון, ובעקבות שינוי אופי השירים המשתתפים כתוצאה מכך, הוחלט לאחר הפסטיבל של 1980 לבטל את התחרות, ולהחליפה בתחרות הקדם אירוויזיון.
אישים בולטים
גיל אלדמע הצטרף לצוות הפסטיבל בשנת 1963, והיה אחראי לעבודת צוות השופטים שבחרו את 12 השירים שהשתתפו בפסטיבל. הפיק וערך את פסטיבל הזמר והפזמון בשנת 1967. המשתתפים הבולטים מכולם היו צמד "הפרברים", ששר 14 שירים בפסטיבלים השונים. המלחין מוני אמריליו והפזמונאי יורם טהרלב הם היוצרים שתרמו לפסטיבלים השונים שירים רבים יותר מעמיתיהם בהפרש ניכר. בין הכותבים והמלחינים הנוספים אשר תרמו שירים רבים לפסטיבל נמנים יעקב הולנדר שזכה שלש פעמים במקום הראשון, שמרית אור, יאיר רוזנבלום, אהוד מנור ואחרים. הזמרים נחמה הנדל ושמעון בר הרבו גם הם להשתתף באירוע. זמר נוסף שהשתתף בביצוע שירים רבים במסגרת הפסטיבל היה בני אמדורסקי, אך תמיד עשה זאת כחלק מהרכב (הדודאים, גשר הירקון, הטוב הרע והנערה) או דואט (לדוגמה עם נחמה הנדל או שולה חן). מוזיקאים אשר הרבו לעבד את השירים המשתתפים היו אריה לבנון, ד"ר חנן וינטרניץ, שמעון כהן, יצחק גרציאני, אלכס וייס, אלדד שרים וקובי אשרת.
מנחם הלברשטט
עיתונות וכתבי עת
מאייר קריקטורות עבור השילוח (כתב עת ישראלי) מאז היווסדו בשנת 2016.
מגוון נוירולוגי
ההיסטוריה של המונח
"... כל מי שבודק את הנושא באינטרנט מגלה במהרה צד אחר של האוטיזם. במרחב הווירטואלי, רבים מאזרחיה האוטיסטים של האומה עושים בדיוק את מה שהתסמונת לכאורה מונעת מהם – הם מתקשרים."
"... הקהילה האוטיסטית, שייתכן שלא הייתה מגיעה לבגרות ולמודעות עצמית ללא האינטרנט, מציבה בפנינו אתגר. האתגר שיוצב בפנינו יותר ויותר, בעולם המקוון ומחוץ לו, הוא לראות את עצמנו באופן שונה מהאופן שראינו את עצמנו בעבר, לקבל את הגיוון הנוירולוגי. נוירוטיפיקליות היא רק אופן קיום אחד."
סוכרוז
שימוש בסוכרוז כמקור מזון
סוכרוז ממוצה לרוב מקנה סוכר (20% מהמשקל הכולל) ומסלק סוכר (15% מהמשקל הכולל) ועובר ניקוי וגיבוש, לסוכר הלבן המוכר. בנוסף, כמויות קטנות של סוכרוז מופקות מדורה ומאדרי סוכר. סוכרוז נפוץ ביותר כממתיק בחברה המערבית. רוב היונקים האחרים, פרט למשפחת החתוליים, יקבלו באהדה מזון המומתק בסוכרוז, גם אם אינם רעבים. סוכרוז מפורק במערכת העיכול לגלוקוז ולפרוקטוז, על ידי האנזים סוכראז. גם לחרקים מסוימים, כגון דבורת הדבש, יש אנזימים שמסוגלים לפרק סוכרוז לגלוקוז ולפרוקטוז.
עששת
חיידקים השוכנים בפה, ובמיוחד חיידקי סטרפטוקוקוס מסוג מוטנס, מפרקים פחמימות מכל הסוגים, ולא רק סוכרוז, לחומצה לקטית. החומצה עלולה לפגוע בציפוי האמייל של השן, ולגרום לעששת.
דונטה דיווינצ'נזו
קריירת תיכונים ומכללות
בעונתו השלישית והאחרונה בווילאנובה, 2017/2018, רשם ממוצעים של 13.4 נקודות, 4.8 ריבאונדים ו-3.5 אסיסטים למשחק, והוביל את וילאנובה לזכייתה השלישית באליפות המכללות, לצד ברידג'ס, ברנסון, אריק פסקל ואומארי ספלמן. במשחק חצי הגמר מול אוניברסיטת קנזס קלע 15 נקודות, ובמשחק הגמר מול אוניברסיטת מישיגן הצטיין עם שיא קריירה של 31 נקודות (כולל 5 שלשות), 5 ריבאונדים, 3 אסיסטים ושתי חסימות, בניצחון קבוצתו בתוצאה 79–62. בסיום המשחק זכה בתואר השחקן המצטיין של הפיינל פור.
קריירה ב-NBA
במשחק השלישי של פלייאוף נפצע דיווינצ'נזו בכף רגלו, ונאלץ להחמיץ את המשך הפלייאוף. בהיעדרו, זכתה מילווקי באליפות ה-NBA השנייה בתולדותיה.
ב-10 בפברואר 2022 עבר לסקרמנטו קינגס בטרייד מרובע.
מאיר ספקטור
מאיר ספקטור (1893 - מרץ 1955) היה מאנשי ארגון השומר. מפקד גוש תל מונד בתקופת מאורעות תרצ"ו-תרצ"ט. שירת בצה"ל כראש ענף כוח האדם. ממקימי מוזיאון בית השומר בכפר גלעדי.
הרדזישצ'ה
יהודי הרדזישצ'ה
ב-24 ביוני 1941 נכבשה העיירה בידי הגרמנים, ועל יהודיה הוטל לשלם סכום כופר גבוה, תוך רצח 17 יהודים. לאחר מכן, הוטלו על יהודי העיירה גזירות שונות, ובהן חובת ענידת טלאי צהוב, הגבלות תנועה ועבודות כפייה.
קנזס סיטי
מבחינה תרבותית, העיר ידועה בתרומתה לקידום הסגנונות המוזיקליים ג'אז ובלוז, וכן בסגנון בישול הבשר והברבקיו המייחד את מטבחה.
היסטוריה
לאחר רכישת לואיזיאנה שהתרחשה בשנת 1803, משלחת לואיס וקלארק עברה באזור, ואנשיה ציינו כי זהו מקום טוב לבנות בו מבצר. בשנת 1831 קבוצת מתיישבים מורמונים התיישבה באזור, אך עזבה לאחר כשנתיים.
לאחר מלחמת האזרחים, קנזס סיטי צמחה בקצב מהיר, ובשנת 1900 היא נהפכה לעיר ה-22 בגודלה בארץ.
מתיל ברומיד
השפעות בריאותיות
אם הגז נשאף בריכוזים גבוהים בפרק זמן קצר, הוא גורם לכאבי ראש, סחרחורת, בחילה, חולשה והקאה; שלעיתים באים לפני ריגוש מנטלי, עוותים, ואפילו מאניה אקוטית. שאיפה לאורך זמן של ריכוזים נמוכים גורמת לדלקת סימפונות ודלקת ריאות. מגע עם מתיל ברומיד נוזלי גורם לכוויות, גירודים ואודם, ושלפוחיות אחרי כמה שעות. גם הנוזל וגם הגז פוגעים בצורה חמורה בעיניים.
גאווין קרופורד
גאווין קרופורד (אנגלית: Gavin Crawford; 1867 – מרץ 1955) היה כדורגלן סקוטי.
מלך זילברשלג
ביוגרפיה
נולד בשכונת רמת שלמה בירושלים, כבן השביעי למשפחה המשתייכת לחסידות סרט ויז'ניץ, לרבקה ולעיתונאי והפרסומאי דודי זילברשלג. למד בתלמוד תורה בירושלים ובישיבות של החסידות שאליה הוא משתייך. בגיל 16 עבר עם משפחתו למושב כפר יחזקאל ולאחר מכן לחיפה.
ריצ'רד לינקלייטר
קריירה קולנועית
לינקלייטר המשיך להפיק סרטים עצמאיים וקטנים, בהם הדגש היה יותר על היצירה האומנותית מאשר על הפן המסחרי. בין אלו בלטו "חיים בהקיץ" ו"סורק אפילה", עיבוד קולנועי לספרו של סופר המדע-בדיוני פיליפ ק. דיק. בשני אלו השתמש לינקלייטר בטכניקה נדירה למדי בזמנו, בה ראשית צילם הסרט עם השחקנים ולאחר מכן הפך הצילום הדיגיטלי לאנימציה מאוירת באמצעות מחשב.
ב-2017 יצא לאקרנים הסרט "חברים לחיים", דרמה קומית אותה כתב וביים. ב-2018 ביצע הופעת משחק מינורית בסרטו של אית'ן הוק "בלייז".
שיחה מקומית
האתר מופעל בעזרת תקציב מתרומות מקרנות בינלאומיות ומישראלים. הוא עוסק בנושאים של מחאה חברתית, הסכסוך הישראלי-פלסטיני, מיעוטים בישראל, כמו המיעוט הערבי, האתיופי וחרדים. צוות האתר מונה שלושה עובדים בשכר ומערכת נרחבת של מתנדבים ובלוגרים השותפים באתר ומספקים לו ידיעות ודעות.
עורכי האתר הם יעל מרום, אורלי נוי ומירון רפופורט. בין הכתבים באתר יובל בן-עמי, אלי ביתאן, סמאח סלאימה, חגי מטר, רפרם חדד ורמי יונס.
ג'רג' ראקוצי השני
מלחמה בפולין
כשנראה לראקוצי כי בשלו התנאים להגשמת תוכניותיו לגבי פולין, ניהל ביולי-ספטמבר 1656 משא ומתן עם הקוזאקים של בוגדן חמלניצקי וביולי 1656 עם רוסיה, כרת בריתות עם שליטי מולדובה וולאכיה, גאורגה שטפאן וקונסטנטין שרבאן, ובאוגוסט 1656 הגיע להסכם עם שוודיה.
דייב גרוהל
נירוונה
בזמן שגרוהל הצטרף, הלהקה כבר הקליטה מספר שירי דמו והם בילו את רוב זמנם כדי למצוא חברה שתחתים אותם. לבסוף הם הוחתמו בDGC Records ובאביב 1991, הם נכנסו להקלטות. בספטמבר 1991, האלבום "Nevermind" יצא והשיג הצלחה עולמית ונירוונה הפכה לאחת הלהקות המשפיעות בסצנת הגראנג'.
במשך השנים כתב גרוהל שירים וסירב להציג אותם ללהקה בטענה שהם יפגעו בכימיה של הלהקה. במקום להציג את השירים לנירוונה, בשנת 1992 הוא הקליט את השירים לבדו והוציא קלטת שנקראה "Pocketwatch". גרוהל לא ציין את שמו בקלטת, אלא נתן לעצמו את הכינוי "Late!".
בשנים המאוחרות של נירוונה, כתיבת השירים של גרוהל התעצמה. באחד הימים בסיאטל, קורט קוביין שמע את גרוהל עובד על שיר שנקרא "Color Pictures of a Marigold", והשניים החלו לנגן את השיר ביחד. בסופו של דבר, הלהקה הקליטה את השיר בעבודות על האלבום "In Utero" כאשר גרוהל שר, מנגן בגיטרה ומתופף (באותה צורה שבה הקליט את אלבום הבכורה של פו פייטרס) וקריסט נובוסליץ' על התופים. השיר יצא כB-side לסינגל "Heart Shaped Box" בשם "Marigold". ולאחר מכן יצא באלבום של פו פייטרס Skin and Bones ובכך הפך לשיר היחיד שיצא תחת שתי הלהקות. בשנת 1994, קורט קוביין התאבד והלהקה סיימה את דרכה.
דרון וושינגטון
קריירת משחק
דרון וושינגטון הוא בנם של דניס וושינגטון, לשעבר שחקנית כדורסל באוניברסיטת לואיזיאנה ושל ליונל וושינגטון, שחקן פוטבול לשעבר.
אגריוכיירוס
יונק זה היה קרובם של המריכוידון והאנופלותריום, אך השתייך למשפחה נפרדת - Agriochoeridae. כמו שאר היונקים מקבוצתו הוא נכחד עם התייבשות הערבות והיערות בהם חי.
מינייראסו
רקע
גרמניה פתחה את שלב הבתים עם ניצחון מרשים, 0:4, על. את משחקה השני סיימה בתיקו 2:2 עם וסיימה את שלב הבתים עם ניצחון 0:1 על. כמו ברזיל, סיימה גרמניה את תשעים הדקות הראשונות בשמינית הגמר בתיקו, מול, אולם שני שערים שהבקיעה בהארכה העניקו לה ניצחון 1:2 וכרטיס לרבע הגמר בו ניצחה 0:1 את. הייתה זו ההעפלה הרביעית ברציפות של נבחרת גרמניה לחצי גמר גביע העולם. במונדיאל הקודם, ב-2010, היא הודחה בשלב זה על ידי ובזה שלפניו (2006) היא הודחה על ידי. במונדיאל 2002 היא הפסידה במשחק הגמר לברזיל בתוצאה 0:2.
מהלך המשחק
המשחק נערך ביום שלישי 8 ביולי 2014 בשעה 17:00 אחר הצהריים (שעון מקומי) באצטדיון מינייראו שבבלו הוריזונטה מול 58,141 צופים, מרביתם אוהדים ברזילאים. את המשחק שפט השופט המקסיקני, מרקו רודריגס, יחד עם צמד שופטי קו מארצו, לצד שני שופטים נוספים, רביעי וחמישי, מארצות הברית.
לאחר 11 דקות של משחק בהן לא נראתה עדיפות משמעותית לנבחרת הגרמנית, כדור קרן ששלח טוני קרוס מצא את תומאס מילר פנוי ברחבה וזה כבש מקרוב בבעיטה מהאוויר. לאחר דקות שקטות הצליחו שחקני ההתקפה של גרמניה להיכנס עם הכדור לרחבה הברזילאית בדקה ה-23 ומירוסלב קלוזה, לאחר שהשתלט על הדיפה של שוער ברזיל ז'וליו סזאר לבעיטתו, כבש את שערו ה-16 במשחקי גביע העולם, מספר שיא לכדורגלן. כבר בהתקפה הגרמנית הבאה, בדקה ה-24, כבש טוני קרוס שער נוסף עבור גרמניה ובדקה ה-26 השלים את הצמד המהיר ביותר בתולדות המונדיאל. תוך דקות כבש סאמי ח'דירה שער נוסף, שקבע 5:0 כבר בדקה ה-29.
לאחר המשחק
לאחר המשחק המשיכה גרמניה לניצחון 0:1 על במשחק הגמר שקבע זכייה ראשונה של נבחרת אירופאית בגביע העולם על אדמת דרום אמריקה, ואילו ברזיל הפסידה גם במשחק על המקום השלישי, 3:0 ל. בסיום המונדיאל הודיע לואיס פליפה סקולארי, על התפטרותו מאימון נבחרת ברזיל. גם החלוץ פרד שספג קללות מהקהל הברזילאי במהלך המינייראסו עד שהוחלף בדקה ה-70 וכן השוער ז'וליו סזאר הודיעו על סיום דרכם במדי נבחרת ברזיל.
ג'מאעה
ג'מאעה  (מערבית: جماعة, "קבוצה", "קהילה") הוא כתב עת אקדמי שפיט בעברית לחקר המזרח התיכון. יוצא לאור משנת 1998 באוניברסיטת בן-גוריון בנגב.
מטרת כתב-העת היא לתת במה לסטודנטים וחוקרים צעירים בתחום לימודי המזרח התיכון וכן להביא בפני הקורא גישות ופרספקטיבות מחקריות עדכניות, ובכך להעמיק את היכרותו עם הסביבה הערבית והאסלאמית. ג'מאעה מתייחד בהיותו כתב עת אקדמי, שנכתב ונערך במשותף על ידי סטודנטים וחוקרים ותיקים. מטרתו של ג'מאעה לחשוף בפני הקורא הישראלי תחומי מחקר חדשים בלימודי המזרח התיכון, גישות ופרספקטיבות מחקריות עדכניות, ובכך להעמיק את היכרותו עם הסביבה בה הוא חי.
Microsoft Windows
Windows 10
בתחילת 2017 מיקרוסופט יצרו את Windows 10S, שהיא גרסה מוגבלת ופשוטה יותר של Windows 10 שנועדה למטרות חינוכיות. גרסה זו אינה מאפשרת הורדת קבצים מחוץ לחנות האפליקציות, שימוש בדפדפנים למעט דפדפן Edge, החלפת מנוע החיפוש המוגדר כברירת מחדל (במקרה הזה בינג) וכו'. מיקרוסופט מתכוונים לשווק מחשבים מיוחדים המותאמים לבתי ספר עם תוכנת Windows 10S, אבל במפתיע הם בחרו להתקין אותה דווקא על מחשבי ה-Surface.
Windows 365
מיקרוסופט הצהירה כי השירות החדש הוא ניסיון לנצל את המגמה ההולכת וגוברת של עסקים, שמטופחת במהלך מגפת הקורונה, לאמץ סביבת עבודה היברידית, בה "עובדים מחלקים את זמנם בין המשרד לבית".
מערכות הפעלה מבוססות NT לשרתים: Windows Server
הגרסה הראשונה של Windows לשוק העסקי בלבד נקראה "Windows Server 2000", והיא השתמשה בגיבוי מידע משרת חיצוני. היוותה את הבסיס לגרסאות הבאות ולמערכת ההפעלה Windows XP.
הגרסה הביתית של Windows Server, Windows Home Server 2011, מיועדת לבתים פרטיים בהם יש כמה מחשבים לכמה משתמשים הרישיון הוא עד 10 מחשבים. כך שניתן לגשת לתוכן של כל משתמש מכל מחשב בבית ולהרגיש כאילו מערכת ההפעלה מותקנת בו וליהנות משולחן עבודה מרוחק בצורה מלאה. הגרסה שיצאה ב-2012, "Windows Server 2012", מבוססת על ממשק המטרו של Windows 8.
גשר הרכבת הטורקי על נחל הקישון
תחנת רכבת (תחנה 15 - ג'למי) חניית גשר הקישון/חניית עין גנים
בנקודת החנייה נבנה מאוחר יותר מחסן לעצי הסקה שעובדו מעצי אלון במנסרה שישבה באזור קיבוץ אלונים. בהמשך, עם כינון המנדט הבריטי בארץ ישראל, הוקמה במקום עמדת שמירה בריטית.
המשחק האמיתי
איש הטלוויזיה אלי ניסן מופיע בסרט בתפקיד עצמו. יורם ארבל ודן כנר מופיעים בתפקידי קמע.
Stationary Traveller
רשימת שירים
כל השירים נכתבו על ידי אנדרו לאטימר וסוזן הובר, מלבד רצועות 1, 4 ו-10, שנכתבו על ידי לטימר, ורצועה 9, שנכתבה על ידי טון שפרפנזיל
דיארכיה
צורת שלטון זו התפתחה ביוון העתיקה והייתה נפוצה בכמה ערים ובהן ספרטה. ישות נוספת בעת העתיקה שבה התקיימה שיטה זו היא הרפובליקה הרומית, שבה שלטו שני קונסולים.
רות לורנס-נאימרק
קורות חיים
בעת לימודיה באוקספורד הוסיף אביה להיות מעורב בחינוכה וליווה אותה לכל ההרצאות והתרגולים. היא השלימה את התואר בהצטיינות תוך שנתיים בלבד, במקום השלוש המקובלות, כשהיא זוכה בפרס כספי בסך מאה לירות שטרלינג, ובכך הייתה לצעירה ביותר לקבל תואר בוגר אוניברסיטה ממוסד אקדמי זה.
בשנת 2012 הצטרפה לאגודה האמריקאית למתמטיקה.
Sabotage (שיר של ביבי רקסה)
Sabotage (בעברית: חַבָּלָה) הוא סינגל שהוקלט על ידי הזמרת-יוצרת האמריקאית ביבי רקסה. השיר יצא לאור ב-16 באפריל 2021, על ידי חברת התקליטים וורנר רקורדס, כסינגל שלישי מתוך האלבום השני שלה, Better Mistakes.
שישי (תוכנית טלוויזיה)
מבנה המהדורה
התוכנית החלה ב-19:57, כאשר החלו הכותרות של כתבות המגזין וכל כותרות היום. מיד אחרי הכותרות החל מבזק חדשות קצר עם כתבות על חדשות היום. מיד אחרי חדשות היום שודרו כתבות מגזין. בין הכתבות, הוצגה פינת דעה, בה הציגו כתבי חדשות 10 את דעותיהם על אירוע שבוע שבחרו. לבסוף שודרה תחזית מזג האוויר עם נעמה איזנברוך או דני רופ.
ארמון אל-פאו
בשנת 2009, הקומיקאי סטיבן קולבר אירח שבוע של תוכניתו הקולבר ריפור מהארמון בשיתוף עם United Service Organizations.
פאול פטר אוואלד
קריירה
עיקר עבודתו של אוואלד הייתה בתחום קריסטלוגרפיה באמצעות קרני רנטגן, ואוואלד היה האפונים של בניית אוואלד וכדור אוואלד, שניהם מושגים שימושיים בתחום זה.
ב-1937 בעודו מרצה באוניברסיטת דיוק שבצפון קרוליינה נתקל הנס בתה, שסיים את עבודת הדוקטורט שלו ב-1928 בהנחיית זומרפלד, ברוז אוואלד, שהיגרה לארצות הברית ולמדה באוניברסיטה. הם נישאו בספטמבר 1939 ובתה הפך לחתנו של אוואלד.
עשור לאחר שאוואלד עבר לבלפסט הוא היגר לארצות הברית ב-1949 ועבד במכון הפוליטכני של ברוקלין במשרת כפרופסור וראש מחלקת הפיזיקה. הוא פרש מתפקיד ראש המחלקה ב-1957 ומהוראה ב-1959.
מימון
שוקי ההון והכספים
שוקי הון מפגישים בין לווים ומלווים לטווח ארוך, ובין משקיעים לחברות הזקוקות למימון. שוק הון מודרני כולל מסחר במניות, באג"ח, ובנגזרים. שוקי כספים הם שווקים בהם מתנהלת פעילות המימון בעיקר לטווח קצר, כמו פיקדונות בבנקים, הלוואות לזמן קצר, ניירות ערך מסחריים, ועוד. שוק חדש שנוצר עם התפחות רשת האינטרנט הוא מימון המונים.
אבין סור
בין החיים למוות
בתקופה מסוימת בחייו, אבין סור הביא לעולם את בנו, אמון סור, שהפך למנהיג סינדיקט הפשע "המעגל השחור". אמון זועם על אביו המת מכיוון שנטש אותו לטובת מחליף אחר לחיל הפקחים הירוקים, ומחליט להוציא את זעמו עליהם. הוא נעצר בידי קייל ריינר ושומרת יקום מהדור השני בשם ליאנה. בעימות בינו לבין ג'ורדן - ששב לתפקידו כגרין לנטרן לאחר שנולד מחדש, הוא מובס, אך מקבל תעתיק של טבעת הכוח הצהובה של סינסטרו מידיהם של תושבי קווארד ונעלם. לאחר שג'ורדן לקח את גופתו של אבין סור וקבר אותה, אור צהוב מסתורי מופיע בשמיים לאחר שהוא עוזב.
ולדימיר ליאחוב
ביוגרפיה
בשנת 1988 נערכה הטיסה השנייה בחללית סויוז TM-6.
ערוץ החדשות הייעודי
ערוץ החדשות הייעודי הוא ערוץ טלוויזיה שהיה אמור לקום בתחילת המאה ה-21 בישראל ולאחר מאבקים משפטיים ארוכים לא עלה לבסוף לאוויר. הערוץ היה חלק מחבילת ערוצי הטלוויזיה הייעודיים שהיו אמורים לקום בארץ בתחילת המאה ה-21 ואשר כולם לבסוף קמו, למעט ערוץ החדשות הייעודי.
רקע להקמת הערוץ
באוגוסט 1997 אישרה הממשלה את דו"ח ועדת יוסי פלד, שהוקמה להכנת הצעה להרחבת מערך שידורי הטלוויזיה והרדיו לציבור וארגונו מחדש. הדו"ח המליץ לאמץ מדיניות חדשה ליצירת שוק חופשי של תקשורת אלקטרונית, אשר תושתת על העיקרון של "שמיים פתוחים" לכל. הוועדה המליצה על מתן רישיונות לשידורי לוויין ישירים לבית הצרכן (טלוויזיה מלוויינים - YES), הקמת ערוץ מסחרי נוסף (בהמשך ערוץ 10) והקמת חמישה או שישה ערוצים ייעודיים – בשפה הערבית, לדוברי רוסית ואמהרית, למורשת ישראל, ערוץ של מוזיקה ישראלית, ערוץ חדשות ומידע, שימומנו כולם מפרסומת מסחרית.
המכרז לערוץ החדשות
ב-14 בנובמבר 2000 הוציא משרד התקשורת את המכרז לערוץ החדשות. היה זה המכרז הראשון שיצא מתוך המכרזים לחמשת הערוצים הייעודיים. במסיבת עיתונאים בתל אביב הציגו שר התקשורת, בנימין בן אליעזר, יו"ר המועצה לשידורי כבלים ולוויין, דורית ענבר, ומנהל מינהלת שידורים לציבור, יורם מוקדי, את תנאי המכרז לערוץ החדשות. תאריך היעד לתחילת השידורים היה נובמבר 2001.
חדשות ישראל
הקבוצה השנייה שהשתתפה במכרז לערוץ החדשות הייעודי הייתה קבוצת "חדשות ישראל". בראש הקבוצה עמד משה שלונסקי ובראש מחלקת החדשות של הקבוצה עמדה אילנה דיין שקודם לכן פרשה מטלעד ומערוץ 2. עיתונאים נוספים שהצטרפו לקבוצה היו רון בן ישי, גבי גזית וירון דקל. עם היווסדה השקיעו חברות רבות בקבוצה על מנת לאפשר את זכייתה ולראות מערוץ החדשות רווחים כספיים. בין המשקיעים היו חברת גלובוס גרופ - בעלת אולפני ג. ג. ישראל בנווה אילן (כשנים עשר אחוזים), חברת פורמולה (כעשרים אחוזים) ואליהו רוכמן (שהחזיק בכעשרים אחוזים מהקבוצה). קבוצת חדשות ישראל הייתה גם אמונה על הפקת משדרי החדשות של הערוץ שכונה 'הערוץ השלישי' שקם באותן השנים - ערוץ 10.
ערעור "חדשות ישראל" לעליון
ההחלטה להגיש את הערעור גרמה שוב לדחייה במועד המתוכנן לעליית הערוץ. ניסים משעל שהיה מנכ"ל קבוצת "חדשות 24" הזוכה רטן על כך ש- "חדשות ישראל" רק מנסה לפגוע בקבוצתו ומנסה לעכב את עליית ערוץ החדשות. עוד הוא טען כי העיכובים גורמים לקבוצה שבראשה הוא עומד נזקים כלכליים קשים.
ניסיונות להחזרת הערוץ
במועצת הכבלים והלוויין החליטו לאפשר גם לחברת החדשות של ערוץ 2 ולחדשות 10 להשתתף במכרז שייצא, עקב הטלטלה שעברה בעולם התקשורת בישראל באותה השנה. באותה התקופה נודע כי ערוץ 10 מוּעד לצאת למכרז חדש בעקבות חובות של כ-100 מיליון שקל. אותו איום קיומי על ערוץ 10 הביא את בעליו לשקול מיזוג אל זכיינית ערוץ 2 "רשת" תוך סגירת חברת "חדשות 10" והפיכת אלפי עובדיה למובטלים. על כן החליטה מועצת הכבלים והלוויין לאפשר לחדשות 10 להתמודד על הערוץ בתקווה כי הוא יוכל לשמש לה כגלגל הצלה. חדשות 2, שגם היא הייתה בקשיים תקציביים, קיבלה היתר דומה להתמודד במכרז. באפריל 2011, הודיעה קבוצת RGE של אביב גלעדי, משפחת רקנאטי ולן בלבטניק כי תתמודד במכרז על הקמת הערוץ.
תמי בן-עמי
ביוגרפיה
ב-1990 נולד לה ולבן זוגה קובי זר בן.
גלים קצרים
התפשטות גלים קצרים
גלים קצרים מתפשטים בשתי דרכים עיקריות: גלי קרקע וגלי רקיע. גל המתפשט בצורת "גלי קרקע" נע על פני השטח, כאשר הוא מנצל את מוליכות הקרקע לצורכי תנועתו. הוא מושפע מעט מאוד מהתבליט של הקרקע, ויותר מהרכבה - ההתפשטות על פני מים יעילה בהרבה מהתפשטות בקרקע מדברית, למשל, כיוון שמים (לא מזוקקים) מוליכים חשמל ברמה גבוהה בהרבה מאשר חול. גלי קרקע משמשים בעיקר לתקשורת צבאית, כגיבוי חירום לקשר תג"ם סטנדרטי.
צליפה
צלפים מפורסמים
בזמן מלחמת עיראק (2003–2012) התבלט הצלף האמריקאי כריס קייל שכונה "השטן מרמאדי". קייל שירת ביחידת העלית אריות הים (Navy SEALs). לזכות קייל נזקפות 160 הריגות מאושרות של חמושים עיראקים (מתוך מספר של כ-255 חמושים שנטען שהרג) ומספר מדליות ועיטורים, דבר ההופך אותו לאחד הצלפים המעוטרים ביותר של ארצות הברית. במלחמה בעיראק השתמש קייל ברובי הצלפים מקמילן TAC-338, רובה צלפים וינצ'סטר 0.300 מגנום, Mk 12 Special Purpose Rifle, וכן ברובה סער M4 קרבין. קייל נורה למוות ב-2 בפברואר 2013 על ידי חייל אמריקאי משוחרר במטווח שאותו לקח במטרה לסייע לו להתמודד עם הפרעה פוסט-טראומתית מהמלחמה. הוא כתב שני ספרים: "American Sniper", אוטוביוגרפיה על חייו ושירותו הצבאי, ו-"American Gun" הסוקר עשרה כלי נשק חמים קלים שהשפיעו על ההיסטוריה של ארצות הברית. קלינט איסטווד ביים סרט על חייו של קייל בשם צלף אמריקאי שיצא ב-2014.
צלפים מחוץ למלחמה
ירי צלפים בעולם הפלילי הוא גם אמצעי לביצוע רצח, והדבר נפוץ מאוד בארצות הברית. פושעים יורים מבניינים גבוהים וממגדלים. בארצות הברית היו כמה אירועים מפורסמים של ירי צלפים ביניהם ההתנקשות בנשיא קנדי ב-1963 וצלף סדרתי שפעל באזור וושינגטון ב-2002. גם טרוריסטים משתמשים בירי צלפים, כפי שקרה בצפון אירלנד פעמים רבות.
קבוצת שלמה
גרעין הקבוצה הוקם בשנת 1969 על ידי שלמה שמלצר. המחזור של כלל תחומי הפעילות העסקיים של קבוצת שלמה עמד בשנת 2019, על 7 מיליארד ש"ח. בעלת השליטה בחברה היא עתליה שמלצר, ויו"ר הקבוצה הוא אסי שמלצר.
זכיינית BYD Auto בישראל וברומניה
ביוני 2017 רכשה קבוצת שלמה את הזיכיון של התאגיד הסיני BYD Auto שתקף ברומניה ובישראל. חברה BYD Auto היא חברה רב לאומית, הוקמה במחוז שנזן, סין. מאז הקמתה בשנת 1995, BYD Auto פיתחה מומחיות בסוללות נטענות. בשנת 2016, BYD Auto מכרה 114,315 כלי רכב חשמליים חדשים, גידול של 70% מהשנה שקדמה לה, גבוה יותר מאשר שיעור הצמיחה הממוצע של רכבי אנרגיה חדשה בתעשיית הרכב בסין (כ-53%). חברת BYD Auto הרחיבה את פתרונות האנרגיה המתחדשת ברחבי העולם עם פעילות ביותר מ-50 מדינות ואזורים. לאחר 23 שנים של פיתוח, BYD יצרה מערכת אנרגיה נקייה, כוח סולארי זמין וזול, מערכת אחסון אנרגיה אמינה כל זאת כחלק מקידום תוכניות לתחבורה חשמלית מתקדמת. BYD נסחרת בבורסה לניירות ערך בשנזן ובהונג קונג. בישראל מספקת קבוצת שלמה אוטובוסים חשמליים באורך של 12 מטר. בעתיד צפויים להציג גם אוטובוסים חשמליים באורך של 18 מטרים, מיניבוסים ומכוניות נוסעים המבוססות כולן על חשמל.
ISO 10646
היסטוריה
בינתיים, עם חלוף השנים, השתנו הדברים ביוניקוד עצמו: 65,536 לא נראו עוד כמספיקים, והתקן מגרסה 2 ואילך תומך בקידוד 1,112,064 תווים באמצעות מנגנון UTF-16. לשם כך הוגבל ISO 10646 להכיל עד כמה תווים שאפשר לקודד באמצעות UTF-16 ולא יותר, כלומר מיליון וקצת תווים במקום שני מיליארד. קידוד UCS-4 של ISO 10646 הוכנס לתקן יוניקוד בהגבלה לתחום של UTF-16 ושמו שונה ל־UTF-32. באשר ל־UTF-1, איש לא השתמש בו, בשל עיצובו הגרוע (אין אפשרות להבחין בתים בודדים ומתחילים ומסיימים של קבוצות - בעיה דומה לזו של הקידוד היפני Shift-JIS) וביצועיו הנמוכים (הרבה פעולות חלוקה). רוב פייק וקן תומפסון, המתכננים של מערכת ההפעלה Plan 9, המציאו קידוד חדש ומהיר ומעוצב היטב לקידוד תווים באורך משתנה, וזה היה ל־UTF-8 המוכר לנו כיום.
אטלס-קנטאור
האטלס-קנטאור היה משגר בעל שניים וחצי שלבים. טיל האטלס היווה את השלב וחצי הראשונים והשלב העליון היה שלב קנטאור. כשהמשגר הגיע למסלול LEO הופרד שלב הקנטאור משאר טיל האטלס ואחר כך הופעל לפי צורכי המשימה (הכנסה למסלול גאוסטציונרי או יציאה משדה הכבידה של כדור הארץ).
ארנסט אבה
המצאות ותגליות
תגליתו המפורסמת ביותר היא התנאי הסינוס (Abbe sine condition). תנאי זה הוא הכרחי עבור עדשות או כל מערכת אופטית אחרת, לכך שתתקבל תמונה חדה בעלת רזולוציה אופטית גבוהה.
תגלית מפורסמת אחרת היא גבול אבה. תנאי זה הוא התנאי לגבול הרזולוציה הניתן על ידי מערכת אופטית וניתן על ידי:
שמרית אור
ביוגרפיה
נולדה בירושלים לבת-אל (לבית אקסלרוד) ולמשורר חתן פרס ישראל יעקב אורלנד. גדלה והתחנכה בשכונת ג'בליה (הנקראת בשנות האלפיים "גבעת עליה") שבקצה הדרומי של יפו, ולאחר מכן, בחיפה.
בין פזמוניה הידועים: "שיר היונה" (נתנאלה), "צרות טובות" (השלושרים), "אצלי הכול בסדר", "תני לי יד" (בעז שרעבי), "אל הדרך" (אילנית), "עוד תראי את הדרך" (מתי כספי), "נסיך החלומות" ("ולנטינו"), ו"יש לך שמש" (גלי עטרי), "אולי עוד קיץ", "יחד" ("חלב ודבש"). שיריה "כל חיי" בביצוע אבי טולדנו ו"גלגל ענק" בביצוע "חלב ודבש" נבחרו בשנת ה'תש"ם כ"שירי השנה" במצעדים השנתיים של גלי צה"ל ושל רשת ג' בהתאמה.
פלינדרום
פלינדרומים מספריים
כל מספר פלינדרומי בעל מספר זוגי של ספרות מתחלק ב-11. כאשר הפלינדרום מורכב מספרות בסדר עולה עד אמצעו (ואחר כך בסדר יורד) התוצאה של החלוקה ב-11 גם היא פלינדרום (לדוגמה: 2345995432 חלקי 11 שווה 213272312).
פלינדרומים במוזיקה
ישנן מספר יצירות מוזיקליות שנחשבות לפלינדרומיות. הסימפוניה מספר 47 של יוזף היידן מכונה "הפלינדרום". בפרק השלישי, מינואט וטריו, חציו השני של המינואט הוא היפוכו של חציו הראשון ובדומה לכך גם הטריו. לאחר מכן חוזר המינואט.
לנה הידי
רקע
הידי נולדה בהמילטון שבאי ברמודה להורים אנגליים, סו וג'ון הידי. אביה היה צוער שהוצב שם על ידי משטרת יורקשייר. כשהייתה בת 8 חזרה המשפחה לאנגליה והתמקמה בכפר "שלי" שבמערב יורקשייר. חוויית המשחק הראשונה של הידי הייתה כתלמידה במכללת שלי, ובגיל 17 הופיעה בהפקה בית-ספרית בתיאטרון המלכותי הלאומי של בריטניה, שם התגלתה וקיבלה את תפקידה הראשון לסרט "ארץ המים" בשנת 1992.
הפריצה
בשנת 2000 היא הופיעה, לצידו של סטלאן סקארסגארד, בסרט הדרמה הבריטי "אברדין", שנחשב לפריצה שלה כשחקנית מוערכת. בסרט היא שיחקה את קייזה הסקוטית, עורכת דין מצליחה שמתגוררת בלונדון ונאלצת, בעקבות שיחת טלפון מאימה, להביא עמה את אביה האלכוהוליסט לנורווגיה. הידי זכתה למספר ביקורות חיוביות על תפקידה בסרט, ואף זכתה בפרס האירוס הכסוף לשחקנית הטובה ביותר בשנת 2001 בפסטיבל הסרטים האירופאי של בריסל על תפקידה בסרט.
משחקי הכס ואחריו
הידי דיבבה במשחק המחשב Risen ב-2009, ובמשחק המחשב Dishonored ב-2012.
ב-2017 השתתפה בקליפ לשיר "Ill Ray (The King)" של להקת הרוק קסביאן.
התקרית הגרעינית בגרינלנד
התאונה
עקב ההתרסקות הופעלו מטעני חומר הנפץ הקונבנציונלי שבפצצות המימן, אך מנגנוני הבטיחות שבפצצות מנעו יצירת תגובה גרעינית. ההתפוצצויות גרמו לפיזור חומר רדיואקטיבי על פני שטח נרחב. מטען הדלק של המטוס (כ-102 טון) בער במשך שש השעות שלאחר ההתרסקות והמיס את משטח הקרח, ועקב כך שקעו שרידים מהמטוס ומהפצצות אל קרקעית הים.
המבצע לטיהור אתר התאונה
ממשלת דנמרק דרשה מארצות הברית לאסוף ולסלק את כל שרידי המטוס ותכולתו ואת הקרח שהזדהם בדלק וקרינה רדיואקטיבית, וזאת מחשש שלאחר הפשרת הקרח באביב יצוף הדלק המזוהם על פני הים עד לחוף גרינלנד ויזהם גם אותו. כמו כן דרשו הדנים שהקרח המזוהם לא יושאר בגרינלנד לאחר איסופו. האמריקאים השתמשו לפיכך במפלסות לאיסוף השלג והקרח המזוהמים, ואלו הוכנסו לתיבות עץ והועברו למצבור ליד בסיס חיל האוויר ת'ול. שם הועמסו התיבות לתוך מיכלי מתכת. המיכלים הועלו על אוניות והובלו אל אתר החומרים הגרעיניים סוואנה ריוור (Savannah River) בארצות הברית. לטענת מפקד מבצע הטיהור סולקו מהאתר 93% מהשלג והקרח שהזדהמו בקרינה רדיואקטיבית. בסך הכל נאספו כ-2,100 מטרים מעוקבים של נוזלים מזוהמים בקרינה ועוד 30 מיכלי מתכת ובהם חומרים אחרים, חלקם מזוהמים.
הסכם על אמצעים להפחתת הסיכון של מלחמה גרעינית
לאחר התאונה ובעקבות התקרית הגרעינית בפאלומארס והקשיים הטכניים והפוליטיים שעוררו החליטה ארצות הברית להפסיק את הטיסות במסגרת מבצע כיפת כרום. ההחלטה נבעה גם מהירידה בחשיבות האסטרטגית של מפציצים גרעיניים לאור פיתוחם ושכלולם של טילים בליסטיים בין יבשתיים נושאי נשק גרעיני. ארגון גרינפיס טען כי תאונות אלו וכן תאונת גולדסבורו ב-1961 הביאו את ארצות הברית וברית המועצות לנקוט אמצעים על מנת להבטיח שאף אחת מהן לא תגיע בעקבות תאונה שכזו למסקנה כי הן עומדות בפני הנחתת מכה גרעינית על ידי הצד שכנגד. בספטמבר 1971 חתמו שתי המדינות על הסכם על אמצעים להפחתת הסיכון של מלחמה גרעינית. במסגרתו התחייבו להודיע למדינה האחרת מיד לאחר כל תאונה או אירוע בלתי מורשה או לא צפוי המערב נשק גרעיני ושיש בו כדי להגדיל את הסיכון לפרוץ מלחמה גרעינית. הוחלט להשתמש לשם כך בקו החם מוסקבה-וושינגטון.
בראד פינסטאד
ביוגרפיה
בטרם עזב את בית הנבחרים ב-2009, היה חבר בוועדה המייעצת לבריאות כפרית תחת מושל מינסוטה טים פולנטי. בשנים 2008–2017 היה פינסטאד מנכ"ל "המרכז למדיניות כפרית ופיתוח", ארגון מחקר מדיניות ללא מטרות רווח שבסיסו בסנט פיטר שבמינסוטה. הוא גם עבד בחברת מחקר וייעוץ חקלאי. בנובמבר 2017 מינה נשיא ארצות הברית דונלד טראמפ את פינסטאד למנהל מרחב הפיתוח הכפרי של מחלקת החקלאות של ארצות הברית במינוסטה. פינסטאד עזב את התפקיד הזה לאחר שטראמפ עזב את הבית הלבן בינואר 2021. לאחר מכן הצטרף לאגודת מגדלי תרנגולי ההודו של מינסוטה כמנכ"ל בפועל.
ויקטוריוס
ויקטוריוס (באנגלית: VicTORIous; כהדגשה לשם הדמות שמככבת בסדרה, טורי וגה) היא קומדיית מצבים אמריקאית שנוצרה על ידי דן שניידר ועלתה לשידור מ-27 במרץ 2010 עד 1 בפברואר 2013 בערוץ ניקלודיאון. הדמות המרכזית בסדרה היא טורי וגה (ויקטוריה ג'סטיס). הסדרה מתמקדת בהשתלבותה בתיכון החדש שאליו היא מגיעה, אומנויות הוליווד - בית ספר לאמנויות הבמה. הסדרה שודרה לראשונה לאחר פרסי בחירת הילדים של ניקלודיאון ב-2010. הפסקול הראשון של הסדרה, Victorious, יצא ב-2 באוגוסט 2011. הסדרה זכתה בפרס תוכנית הטלוויזיה האהובה בפרסי בחירת הילדים של ניקלודיאון ב-2012 ו-2013. כמו כן, הסדרה הייתה מועמדת ארבע פעמים לפרס אמי לבידור בפריים טיים. הפסקול השני של הסדרה, Victorious 2.0, יצא ב-5 ביוני 2012.
הפקת התוכנית
"ויקטוריוס" היא הסדרה החמישית שדן שניידר יצר עבור ניקלודיאון, אחרי "המופע של אמנדה", "דרייק וג'וש", "זואי 101" ו"iCarly". שניידר פגש את ויקטוריה ג'סטיס לראשונה בשנת 2005, כשהייתה בת שתים עשרה ונבחנה לתפקיד לולה מרטינז ב"זואי 101". לאחר שהורשם מהאווירה והמראה שלה, בחר אותה ולאחר שעבד איתה על שלושה פרקים, התקשר לניקלודיאון כדי לומר "מצאתי את הכוכבת הבאה שלכם." ג'סטיס המשיכה לשחק את לולה מרטינז בסדרה עד שנגמרה ב-2008. באותו הזמן, ערוץ דיסני, המתחרה העיקרי של ניקלודיאון, הגיע להצלחות ענקיות עם זיכיונות כמו "האנה מונטנה" ו"היי סקול מיוזיקל", שכללו בתוכם שירים מקוריים והצליחו לקבל מהמוזיקה הכנסות לא פחות גדולות מאלו שיצרו מהסדרות עצמן. ברצון "להגיע למקומות שבהם נמצאים ילדים", מנהלי ניקלודיאון פנו לשניידר וביקשו ממנו ליצור תוכנית עבור הערוץ שתהיה מבוססת על מוזיקה. בסביבות הסיום של "זואי 101", ג'סטיס זומנה לפגישה עם שניידר בה הם ישוחחו על סדרה אפשרית בה היא תככב. "ויקטוריוס" הייתה התוכנית הראשונה שהושקה בניקלודיאון בעשור של 2010. אמנם הפרק הראשון של "ביג טיים ראש" הושק כחודשיים לפניה, אך הפרק הראשון המקורי הושק עוד ב-2009.
משיכה מינית
אנשים שונים נמשכים לנתונים פיזיים שונים, וייתכן שיש לכך הסברים גנטיים אבולוציוניים. המשיכה המינית לאדם מסוים היא סובייקטיבית ולא אחידה, והיא תלויה בהעדפותיו של כל בן-אדם. האופי של האדם השני ומערכת היחסים לרבות זוגיות איתו משפיעים גם הם על המשיכה המינית, ובשל כך היא יכולה להשתנות באותו מושך ונמשך לאורך זמן. המשיכה הזאת מושפעת מההתאמה בין שני האנשים ומנתונים פסיכולוגיים ותרבותיים של הנמשך, כמו גם מנתונים יותר מופשטים, לא מוחשיים שלו. בנוסף אדם יכול להימשך לסיטואציות מסוימות, כלומר שהסיטואציות האלו יגבירו את המשיכה כלפי אדם שמצוי בהן.
משיכה וקשרי משפחה
כמו כל בעלי החיים, בני אדם נמשכים לבני זוג הדומים להם, תופעה המכונה בביולוגיה זיווג בררני. בעלי חיים בעלי תכונות דומות מזדווגים בשיעור שלא ניתן להסבירו כמקרי, וגם בקרב זוגות של בני אדם יש רבים שדומים זה לזה. אמנם זיווגי קרובים עלולים להגדיל את חלקם של גנים רצסיביים (נשלטים) מסוכנים ולייצר צאצאים בעלי מערכת חיסון חלשה ומספר רב של מומים מולדים, אבל זיווגים רחוקים יתר על המידה עלולים להכשיל את הסיכוי להוליד, משום שהם מפרידים בין גנים שפעולתם המשותפת מוצלחת, ופוגמים בהתאמה לסביבה המקומית. ממספר מחקרים בבני אדם ובחיות אחרות עולה כי רמת קירבה בינונית היא המוצלחת ביותר. למשל מחקר שעקב אחרי כל הזוגות המוכרים באיסלנד ב-165 השנים האחרונות מצא כי רמת הקרבה האופטימלית היא בין דרגה שלישית לרביעית.
קימברליט
פטרולוגיה
מבחינה היסטורית, קימברליט נחלק לשתי קבוצות ברורות: בזלתי ומיקה המבוססות בעיקר על התצפיות פטרוגרפיות (ווגנר, 1914). חלוקה זו תוקנה יותר מאוחר על ידי סמית' (1983) אשר שינה את שמם לקבוצה א' וקבוצה ב'. מיטשל (1985) הציע מאוחר יותר ששתי קבוצות אלו של קימברליט מראים שונות ברורה. ושהם לא כל כך קרובים כמו שחשבו בעבר. הוא הראה שלקבוצה ב' של קימברליט יש תכונות דומות יותר ללמפרואיט מאשר לקבוצה א' של קימברליט. לפיכך הוא סיווג מחדש את קבוצה ב' של קימברליט כאורנגיט כדי למנוע בלבול.
פורד קוואדריסייקל
היסטוריה
נסיעת המבחן של דגם ה"פורד קוואדריסייקל" נערכה ב-4 ביוני 1896.
פייטרו אנדריאה ציאני
פייטרו אנדריאה ציאני (באיטלקית: Pietro Andrea Ziani; 21 בדצמבר 1616 – 12 בפברואר 1684) היה נגן עוגב ומלחין איטלקי שפעל בוונציה. החל מ-1669 היה נגן עוגב של בזיליקת מרקוס הקדוש. מאוחר יותר עבד בשירות הקיסרית האלמנה אלאונורה מגדלנה גונזאגה בווינה. נודע בשנים 1660–1670 כאחד מנציגיה הבולטים של האופרה הבארוקית הוונציאנית והיה לצדו של אנטוניו ברטאלי אחת הדמויות החשובות בחיים המוזיקליים בחצר של קיסרי אוסטריה בווינה. ציאנו הצטיין במיוחד בקומדיות מוזיקליות בורלסקות שלו אחיינו היה המלחין מרק'אנטוניו ציאני (1715-1653)
הנהלת חשבונות
שיטות הנהלת חשבונות
רישום של עסקאות פיננסיות מהווה ניהול חשבונות, אך ישנן שתי שיטות לניהול חשבונות: הנהלת חשבונות חד-צדית והנהלת חשבונות כפולה. בהנהלת חשבונות חד צדדית רושמים תקבולים תשלומים בלבד, כלומר בסופו של דבר נקבל דוח רווח והפסד, בהנהלת חשבונות כפולה ישנו רישום כפול של כל תנועה, ולכן נקבל דוח רווח והפסד וגם מאזן.
מאזן בוחן
מאחר שהמאזן בוחן מכיל רק יתרות של כרטיסי החשבון, בנוסף למאזן בוחן מקבל רואה החשבון פירוט שבו כל התנועות המרכיבות את היתרות במאזן בוחן לצורך חוות דעתו על הדוחות הכספיים של החברה המבוקרת.
עקרונות הנהלת חשבונות
להנהלת חשבונות מספר עקרונות חשובים כדלהלן:
משה נחמיה כהניו
תולדותיו
לאחר נישואיו נסע לוילנא ושהה שם ארבע שנים בהם הסתגר באחד מבתי הכנסיות בעיר ושקע בתורה, בתקופה זו למד הרבה מתורתו של רבי חיים מוולוז'ין שנפטר כעשר שנים לפני בואו לווילנה, ובכתביו הוא מזכירו בשם מורי ורבי.
ביום ח' בסיון ה'תרמ"ז נפטר בירושלים.
בירושלים
בשנת תרל"ז (1877) עלה לירושלים הרב יהושע ליב דיסקין. בעקבות גזרות ותקנות שרצה הרב דיסקין לתקן ונתקלו בהתנגדות חריפה, נקבע בשנת תרמ"א (1881) חוק על ידי נכבדי עדת האשכנזים הפרושים, כי כל תקנות והסכמות שיתקן הרב דיסקין ללא אישורו של הרב כהניו ואישור הרב שמואל סלנט - לא יחולו.
התקרית הגרעינית בפאלומארס
איתור הפצצות
שלוש הפצצות שנחתו ביבשה אותרו בתוך 24 שעות לאחר שהחל החיפוש אחריהן, אך חיל האוויר האמריקאי לא הצליח לאתר את הפצצה הרביעית. נמצאה לוחית שהייתה מחוברת למצנח של הפצצה, ומכך הגיעו החוקרים להשערה שהמצנח שהיה מחובר אליה נפרש ושהרוח נשאה את הפצצה לכיוון הים.
ב-22 בינואר פנה חיל האוויר לצי ארצות הברית בבקשת סיוע. הצי הקים צוות ייעוץ מקצועי לניהול המשימה והזניק לאזור כלי שיט, ציוד צלילה וצוללנים. בסך הכל הוקצו למשימה 27 כלי שיט מסוגים שונים, לרבות חמישה כלי רכב תת-מימיים. נקבעה תוכנית חיפוש על בסיס מודל מתמטי של הסתברויות, בהישען על עדותו של דייג ספרדי, פרנסיסקו סימו אורטס (Francisco Simó Orts), אשר ראה את הפצצה נוחתת במים באתר מסוים. 150 צוללנים סרקו שטחי ים עד לעומק של 110 מטרים מתחת לפני המים באמצעות סוגים שונים של ציוד צלילה, אך ללא הועיל. רק לאחר 80 ימי חיפושים, ב-17 במרץ, אותרה הפצצה על ידי הרכב התת-ימי DSV Alvin בעומק של 780 מטרים, כשהיא מונחת על מדרון בזווית של 70 מעלות. הניסיון למשות אותה משם נכשל כאשר הפצצה נשמטה מאחיזת הרכב, נפלה לעומק רב יותר ומיקומה אבד. ב-2 באפריל גילה אותה שוב הרכב בעומק של 880 מטרים. ב-7 באפריל ניסה רכב תת-ימי מאויש אחר לקשור אליה כבל ואז הסתבך במצנח שהיה צמוד לפצצה. הוחלט לנסות להעלות את הרכב והפצצה יחד עד לעומק של 30 מטרים מתחת לפני הים. לאחר שהדבר נעשה חיברו צוללנים כבלים אליה והיא נמשתה מהים.
מיד לאחר שהפצצה נמצאה פנה הדייג אורטס לבית משפט פדרלי בניו יורק ותבע תגמול בגין זכויות משייה מהים (Salvage Rights) של פצצת המימן בהתאם למשפט הימי. חיל האוויר הגיע לפשרה עם אורטס מחוץ לכותלי בית המשפט תמורת סכום שלא פורסם.
פבל ירשוב
הגעתו לישראל
בבואו לישראל, הגיע ירשוב בגפו, ללא בני משפחתו. באפריל 1949 הוא יצא לחופשת מולדת, ועם שובו באוקטובר 1949 הגיע יחד עם בני משפחתו. החופשה הארוכה נבעה, ככל הנראה, מהעדר ציר של ישראל במוסקבה. ירשוב שוב יצא לחופשת מולדת בסוף 1950, בהיעדר נציג ישראל במוסקבה. במאי 1952 שוב יצא ירשו לרוסיה, בהתאם לנוהל זה.
הצטננות היחסים, פיצוץ וניתוק היחסים
לאחר יממה הודיע הציר ירשוב כי לדעתו ההתנקשות היא תוצאה של התעמולה האנטי-סובייטית שמקורה בממשלת ישראל. ב-11 בפברואר 1953 בשעת לילה הזעיק אליו שר החוץ הסובייטי אנדריי וישינסקי את ציר ישראל במוסקבה שמואל אלישיב ומסר לידיו איגרת המודיעה על ניתוק היחסים הדיפלומטיים בין ברית המועצות לישראל והמכנה את התנצלותה של ממשלת ישראל כ"משחק רמייה". השר אמר לשגריר כי הפיצוץ הוכיח שבישראל אין תנאים מינימליים לקיום נציגות דיפלומטית סובייטית. הציר נדרש לעזוב מיד את מוסקבה. ציר ישראל ואנשי הצירות עזבו את מוסקבה במקביל ליציאתם של הציר ירשוב ואנשי הצירות את תל אביב. בזאת באו לקיצן קרוב לחמש שנים של יחסים דיפלומטיים בין שתי המדינות שהתחילו בהתרוממות רוח מיד עם כינון המדינה.
לאחר שובו של ירשוב למוסקבה הוא עבד במשרדים של משרד החוץ במוסקבה עד לשנת 1955, אז מונה שגריר בשווייץ, תפקיד בו כיהן עד לשנת 1957. בשנים 1957-1961 הוא היה במוסקבה. בשנת 1961 הוא התמנה לסגן המזכיר הכללי של אונסק"ו לתקופה של 3 שנים. בשנת 1968 ירשוב עזב את שרות המדינה. הוא מת בשנת 1981, בן 67 שנים במותו.
יקבי רקנאטי
על הכרמים
הענבים המגיעים ליקב באים בעיקר מאזור מנרה וכרם בן-זמרה שבגליל העליון אך ליקב גם כרמים בעמק האלה והגליל התחתון.
ייצור ומאפיינים
היקב מייצר יינות בכמה סדרות:
צ'ארלס דרווין
עיקרי התאוריה
בטבע מתחוללת מלחמת קיום על אמצעי המזון, כנגד מזג אוויר, אל מול טורפים ועוד. הפרטים המותאמים ביותר להתמודדות כנגד האתגרים שורדים ומורישים לצאצאיהם את תכונותיהם העדיפות, בעוד אלו המתאימים פחות – נכחדים. פעולה זו חוזרת על עצמה שוב ושוב עד שמתגבש "מין" המותאם בצורה טובה יותר לסביבתו ויכול לתפקד בה בצורה מקסימלית. לתהליך זה נתן דרווין את השם "ברירה טבעית" (או "הבירור הטבעי", Natural selection). תהליך זה דומה לתהליך "הברירה המלאכותית", השבחת בעלי חיים וצמחים על ידי האדם. כפי שהאיכר מכליא בין המינים המשובחים ביותר, כך וריאציות מותאמות לסביבתן משתמרות בידי הטבע.
סרגיי קורוליוב
שנותיו הראשונות
אמו של סרגיי שאפה לרכוש השכלה נוספת, ועל כן נעדרה מביתה לתקופות ממושכות לצורך לימודיה. סרגיי גדל בניז'ין תחת טיפולם של סבו ושל סבתו. סרגיי, שהצליח בלימודיו (במיוחד במתמטיקה), גדל כילד יחיד עם חברים מעטים. ב-1916 התחתנה אמו עם מהנדס החשמל גריגורי מיכאילוביץ' באלאנין. אביו החורג התגלה כבעל השפעה טובה עליו. גריגורי העביר את המשפחה לאודסה ב-1917, לאחר שקיבל משרה במסילת הברזל האזורית.
גולאג
לאחר חודשי התעללות והעברה ממקום למקום (בין השאר גם בכלא נובוצ'רקסק) הגיע קורוליוב לבסוף לגולאג המפורסם, קולימה, שבסיביר. התנאים במחנה היו אכזריים, עם יחס קשה ואוכל דל, ובנוסף לכך, היה מחסור בביגוד הולם ובמחסה מפני התנאים הקשים. שיעורי התמותה במחנה היו כ-30% מאוכלוסיית הכלא מדי שנה (עשרות אלפי אנשים מתו בו מדי שנה).
טילים בליסטיים
ב-1945 הוענק לקורוליוב העיטור הראשון שלו, אות כבוד עבור עבודתו בפיתוח מנועי טילים למטוסים צבאיים. הוא מונה לקולונל בצבא האדום. יחד עם מומחי טילים נוספים הוא נשלח לגרמניה כדי לאסוף מידע על טיל ה-V-2 הגרמני. הסובייטים נתנו עדיפות לשחזור תיעוד אבוד על ה-V-2 ולחקר חלקים שונים שנתפסו במתקני ייצור. ב-1946 החליטה הממשלה הסובייטית לחטוף כ-5,000 עובדי טילים גרמנים לרוסיה, אך הם טופלו בכבוד יחסי.
בחייו האישיים התחולל שינוי בתקופה זו. בשנת 1946 נישואיהם של סרגיי וקסניה החלו להתפרק. קסניה הייתה עסוקה בעבודתה, בזמן שלסרגיי הייתה פרשית אהבים עם אישה בשם נינה קוטנקובה. קסניה החליטה להיפרד ממנו בעקבות הבגידה, והם התגרשו ב-1948. סרגיי ונינה התחתנו ב-1949, אך היו לו פרשיות אהבים נוספות גם לאחר נישואיו השניים.
תוכנית החלל
ב-1957 במהלך השנה הגאופיזית הבינלאומית, עלה בתקשורת האמריקנית רעיון שיגורו של לוויין לחלל. ממשלת ארצות הברית לא ראתה לנכון לבזבז מיליוני דולרים על רעיון זה, ולפיכך הרעיון הוקפא לתקופה. קבוצתו של קורוליוב עקבה אחר התקשורת המערבית, וסברה כי ניתן לגבור על ארצות הברית בנושא זה. לבסוף הצליח קורוליוב לזכות בתמיכה בשל התחרות עם ארצות הברית, בהציעו שברית המועצות צריכה לנסות להיות המדינה הראשונה לשגר לוויין.
רצף הצלחות השיגור נקטע בעת שיגורו של ספוטניק 3. המכשור שנישא בחללית נשלח למסלול ב-15 במאי 1958. הרשמקול שתפקידו היה לאגור את המידע כשל לאחר השיגור, וכתוצאה מכך המיפוי של חגורת ואן אלן לא יכול היה להתבצע ולהפוך להישג סובייטי. האמריקנים הצליחו ביולי של אותה שנה למפות את חגורת ואן אלן בעזרת אקספלורר 4.
טיסה מאוישת
בעקבות טיסה זו נעשו עוד טיסות ווסטוק, שהגיעו לשיאן עם 81 הקפות שהושלמו על ידי ווסטוק 5, ושיגור הקוסמונאוטית הראשונה ולנטינה טרשקובה בווסטוק 6.
כתב סירוב
דיני כתב סירוב
8.       ביה"ד יכול להתיר פניה לערכאות במקרה של נתבע שאינו יכול להתדיין בדין תורה או שבאופן עקבי מסרב להתדיין בדין תורה, כל זאת, גם ללא פניה לנתבע.
דנוור
דנוור (באנגלית: Denver) היא עיר הבירה של מדינת קולורדו שבארצות הברית, וכן העיר הגדולה ביותר במדינה זו. אוכלוסיית העיר נכון למפקד האוכלוסין של ארצות הברית שנערך בשנת 2020 מונה כ-715,522 תושבים והיא העיר ה-19 בגודלה בארצות הברית והשנייה בגודלה באזור הרי הרוקי. במטרופולין של דנוור מתגוררים כ-2.5 מיליון תושבים, כמחצית מאוכלוסיית מדינת קולורדו. דנבר מוגדרת גם כעיר עולם מסוג בטא מינוס.
גאוגרפיה
דנוור שוכנת בצפון מדינת קולורדו למרגלות הרי הרוקי.